CELEX: 62019CA0096
Language: fi
Date: 2020-05-07 00:00:00
Title: Asia C-96/19: Unionin tuomioistuimen tuomio (kahdeksas jaosto) 7.5.2020 (ennakkoratkaisupyyntö, jonka on esittänyt Landesverwaltungsgericht Niederösterreich – Itävalta) – VO v. Bezirkshauptmannschaft Tulln (Ennakkoratkaisupyyntö – Maantiekuljetukset – Työpäivät ja lepopäivät – Digitaalinen ajopiirturi – Asetus (EU) N:o 165/2014 – Se, ettei kuljettajakorttiin ole kirjattu työpäiviä ja ettei piirturilevyjä ole – Kansallinen säännöstö, jossa säädetään kuljettajan velvollisuudesta esittää tällaisessa tilanteessa työnantajansa antama todistus – Päätöksen 2009/959/EU liitteessä olevan lomakkeen pätevyys)

20.7.2020   
            
            
               FI
            
            
               Euroopan unionin virallinen lehti
            
            
               C 240/17
            
         
      Unionin tuomioistuimen tuomio (kahdeksas jaosto) 7.5.2020 (ennakkoratkaisupyyntö, jonka on esittänyt Landesverwaltungsgericht Niederösterreich – Itävalta) – VO v. Bezirkshauptmannschaft Tulln
      (Asia C-96/19) (1)
      
      (Ennakkoratkaisupyyntö - Maantiekuljetukset - Työpäivät ja lepopäivät - Digitaalinen ajopiirturi - Asetus (EU) N:o 165/2014 - Se, ettei kuljettajakorttiin ole kirjattu työpäiviä ja ettei piirturilevyjä ole - Kansallinen säännöstö, jossa säädetään kuljettajan velvollisuudesta esittää tällaisessa tilanteessa työnantajansa antama todistus - Päätöksen 2009/959/EU liitteessä olevan lomakkeen pätevyys)
      (2020/C 240/22)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landesverwaltungsgericht Niederösterreich
      
         Pääasian asianosaiset
      
      
         Valittaja: VO
      
         Vastapuolena oleva viranomainen: Bezirkshauptmannschaft Tulln
      
         Tuomiolauselma
      
      
                  1)
               
               
                  Tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta 4.2.2014 annetun Euroopan parlamentin ja neuvoston asetuksen (EU) N:o 165/2014 34 artiklan 3 kohdan toista alakohtaa on tulkittava siten, että kansallinen säännöstö, jonka mukaan sellaisen ajoneuvon, jossa on digitaalinen ajopiirturi, kuljettajan on esitettävä silloin, kun ajopiirturissa ei ole automaattisia tai manuaalisia tallenteita, toissijaisena näyttönä toiminnastaan työnantajansa tieliikenteen sosiaalilainsäädäntöön liittyvästä lomakkeesta tehdyn päätöksen 2007/230/EY muuttamisesta 14.12.2009 tehdyn päätöksen 2009/959/EU liitteessä olevan lomakkeen mukaisesti laatima todistus, ei kuulu siinä säädetyn kiellon soveltamisalaan.
               
            
                  2)
               
               
                  Toisen kysymyksen tutkinnassa ei ole tullut esiin mitään seikkaa, joka voisi vaikuttaa päätöksen 2009/959 liitteessä olevan komission lomakkeen pätevyyteen.
               
            
         (1)  EUVL C 172, 20.5.2019.